พวกเราส่วนใหญ่คิดว่า ดวงอาทิตย์เป็นเพื่อนของเรา
ดวงอาทิตย์ช่วยทำให้พืชเจริญเติบโต
ทำให้พวกเราอบอุ่น
และมีใครบ้างที่ไม่ชอบการเอนนอนบนชายหาย ในวันที่มีแสงแดด
แต่นอกจากข้อดีพวกนั้นแล้ว
ดวงอาทิตย์ยังเป็นอันตรายอย่างมากอีกด้วย
นั่นคือเหตุผลว่าทำไมพวกเราถึงได้คิดค้นครีมกันแดดขึ้นมา
จุดประสงค์ของครีมกันแดดคือ ปกป้องร่างกายเรา
จากรังสีอัลตร้าไวโอเลตที่มาจากดวงอาทิตย์
ซึ่งมีโทษหลายๆ อย่าง
ทั้งทำให้ผิวไหม้
ผิวมีริ้วรอย
และยังเพิ่มโอกาสการเป็นมะเร็งผิวหนังด้วย
รังสีเหล่านี้ถูกแบ่งเป็นประเภท
ตามความยาวของคลื่น
เช่น ยูวีเอ (UVA)
และ ยูวีบี (UVB)
ซึ่งส่งผลต่างๆ ต่อผิวเรา
เนื่องจากการรูปแบบการดูดซึมของโครโมฟอร์
ส่วนหนึ่งของโมเลกุล
ที่รับผิดชอบในเรื่องของสี
โครโมฟอร์หลักๆ มีสองอย่างคือ ฮีโมโกลบิน
ที่พบเจอในเซลล์เม็ดเลือดแดงของพวกเรา
และเมลานิน ที่กำหนดสีของผิวพวกเรา
พวกเรารู้ว่ารังสี UVB สามารถทำให้ผิวหนังไหม้ได้
บทบาทของรังสี UVA นั้นเป็นที่เข้าใจน้อยกว่า
และเหมือนจะส่งผล
ทำให้สีผิวของเราคล้ำขึ้น
ส่งผลต่อกลไกการเกิดมะเร็ง
และการเกิดต่อริ้วรอยของผิว
ครีมกันแดดช่วยปกป้องพวกเราจากรังสีเหล่านี้ได้อย่างไร
ครีมกันแดดมีสองประเภทหลักๆ
สารกันแดดแบบกายภาพและแบบเคมี
สารกันแดดแบบกายภาพ เช่น ซิงค์ ออกไซด์ (zinc oxide)
หรือ ไทเทเนียม ไดออกไซด์ (titanium dioxide)
สะท้อนรังสีจากแสงแดดออกไป โดยเป็นเหมือนเกราะป้องกันทางกายภาพ
ถ้าคุณเคยเห็นยามชายฝั่งที่สวมที่ปิดจมูกสีขาว
คุณจะนึกออกว่า มันเป็นยังไง
ส่วนประกอบเดียวกันนี้ได้ใช้เป็นส่วนประกอบหลักๆ
ของครีมทากันผื่นผ้าอ้อม
ที่มีเป้าหมายเพื่อสร้างเกราะกายภาพ
ในอดีต ครีมกันแดดพวกนี้ไม่ได้ทาง่ายๆ
และสามารถมองเห็นได้บนผิวอย่างชัดเจน
แต่สูตรใหม่ๆ ได้ทำให้ปัญหานี้เบาบางลงไป
สารกันแดดแบบเคมี ในทางกลับกัน
ได้ดูดซับเอารังสีจากดวงอาทิตย์
มันเสื่อมสภาพเร็วกว่ากันแดดแบบกายภาพ
เพราะว่า ประสิทธิภาพในการดูดซับรังสีน้อย
โดยปกติ สารกันแดดแบบเคมีนี้จะโปร่งแสง
ตอนที่ทาผิว
แต่บางคนอาจจะเกิดปฏิกริยาแพ้
สารเคมีบางตัวได้
ไม่ว่าจะเป็นครีมกันแดดประเภทไหนก็ตาม
ทั้งหมดได้ถูกทดสอบ
เพื่อหาปัจจัยในการป้องกันผิวไหม้
หรือ ค่าการป้องกันแสงแดด (SPF)
นี่เป็นตัววัดที่สำคัญอย่างยิ่งในการปกป้อง
ที่ครีมกันแดดนั้นจะกันรังสี ยูวีบี (UVB) ได้
ก่อนที่ผิวคนจะเริ่มไหม้
แต่ถึงแม้คุณจะผิวไม่ไหม้
คุณยังต้องใช้ครีมกันแดด
เพราะ นอกเสียจากว่าคุณอาศัยอยู่ในถ้ำ
คุณไม่มีภูมิคุ้มกันต่อผลกระทบของดวงอาทิตย์
เป็นความจริงที่ คนผิวคล้ำกว่า
และคนที่ผิวแทนง่าย
มีการปกป้องที่มีอยู่โดยธรรมชาติ จากผิวไหม้แดดมากกว่า
แต่พวกเขาก็ยังคง
ไวต่อผลกระทบของยูวีเอ
เด็กๆ ที่อายุต่ำกว่าหกเดือน
ในทางกลับกัน
ควรที่จะเจอแสงแดดให้น้อยที่สุด
เพราะ กลไกการป้องกันของพวกเขา
ยังทำงานได้ไม่เต็มที่
และผิวของพวกเขาก็ค่อนข้างที่จะดูดซับ
ครีมกันแดดต่างๆ ที่ได้ทาไป
การทาครีมกันแดดช่วยป้องกัน
การพัฒนาของมะเร็งผิวหนังสามชนิด
ชนิดเบเซลเซลล์ (basal cell carcinoma)
สเควมัสเซลล์ (squamous cell carcinoma)
และ เมลาโนมา (melanoma)
ในทุกๆ วัน ดีเอ็นเอในเซลล์ของพวกเรา
จะเกิดการกลายพันธุ์และผิดพลาด
ซึ่งโดยทั่วไปจะถูกรับมือ
โดยกลไกในเซลล์ของเรา
แต่รังสีอัลตร้าไวโอเลตจากดวงอาทิตย์ นำไปสู่การกลายพันธุ์
ที่พวกเซลล์เหล่านั้นไม่สามารถจัดการได้
ส่งผลให้เกิดการเติบโตที่เกินควบคุม
และในที่สุดก็เป็นมะเร็งผิวหนัง
สิ่งที่น่ากลัวที่สุดเกี่ยวกับสิ่งนี้ คือ
การที่คุณไม่สามารถมองเห็นสิ่งที่กำลังเกิดขึ้น
จนกระทั่งมันสายเกินไป
แต่ถ้าหากอันตรายต่างๆ ที่สามารถเกิดขึ้นกับสุขภาพของคุณเหล่านี้
ยังไม่พอที่จะชวนให้คุณหันมาใช้ครีมกันแดด
ก็ยังมีเหตุผลทางด้านความงามอีกเช่นกัน
เช่นเดียวกับการสูบบุหรี่
อันตรายจากแสงอาทิตย์นำไปสู่การเกิดริ้วรอยก่อนวัยอันควร
การเสื่อมสภาพของผิวหนัง จากการโดนแสงแดดที่รุนแรงอย่างต่อเนื่อง
ทำให้ผิวหนังขาดความยืดหยุ่น
หรือที่เรียกว่า ทำให้ดูเหี่ยว
ลองดูคนขับรถบัสคนนี้
คนที่ฝั่งซ้ายของเขาโดนแสงแดดอยู่ตลอด
และลองสังเกตความแตกต่างดู
นี่คือสิ่งสำคัญ
กระจกรถสามารถกันรังสี UVB รังสีที่เผาไหม้ได้
แต่ไม่ใช่รังสี UVA รังสีที่ทำให้เกิดริ้วรอย
จึงมีการแนะนำให้ใช้ครีมกันแดดทุกวัน
แต่คุณควรให้ความสนใจเป็นพิเศษ
ก่อนออกไปโดนแดด
หรือไปที่ชายหาด
หรือท่ามกลางหิมะ
เพราะว่าการสะท้อนกลับของน้ำและน้ำแข็ง
ขยายผลของรังสีจากดวงอาทิตย์
หากต้องไปในสถานที่เหล่านี้ ควรจะทาครีมกันแดดประมาณหนึ่งออนซ์
สิบห้าถึงสามสิบนาทีก่อนที่คุณจะออกไปข้างนอก
และทาอีกครั้งหลังจากคุณออกไปข้างนอกแล้ว
หลังจากนั้นคุณควรทาซ้ำทุกๆ สองถึงสามชั่วโมง
โดยเฉพาะเวลาหลังว่ายน้ำ หรือหลังเหงื่อออก
ไม่อย่างนั้นคุณควรใส่เสื้อผ้าที่ปกปิด
ที่ช่วยป้องกันรังสีอัลตร้าไวโอเลท หรือ UPF
อยู่ในที่ร่ม
เช่น ใต้ต้นไม้หรือร่ม
และหลีกเลี่ยงในช่วงที่แสงแดดแรง
ตั้งแต่ 10 โมงเช้าถึง4 โมงเย็น
และอะไรคือครีมกันแดดที่ดีที่สุดกันล่ะ
ทุกคนล้วนมีความชอบของตัวเอง
แต่ลองพิจารณาสิ่งเหล่านี้ดู
ป้องกันรังสีต่างๆ ได้อย่างทั่วถึง
มี SPF 30 เป็นอย่างน้อย
และกันน้ำได้
ครีมเพิ่มความชุ่มชื้นที่มี SPF 30
ก็เหมาะที่จะใช้เป็นประจำทุกวัน
ลองดูนี่ ถ้าคุณตัดสินใจจะใช้แบบสเปรย์
คุณต้องทาหลายๆ ชั้นเพื่อประสิทธิภาพที่ดีในการปกป้องผิว
เหมือนกับการระบายสีบนผนังด้วยสีสเปรย์
กับ การใช้แปรงทา
ดังนั้น จงเพลินเพลินไปกับดวงอาทิตย์
แต่อย่าลืมทาครีมกันแดดด้วยล่ะ